“SRI” วิธีการปลูกข้าว ให้ได้ผลผลิตเพิ่มขึ้น
ในขณะที่ราคาน้ำมันสูงขึ้นอยู่เรื่อยๆ ส่งผลกระทบให้ราคาอาหารทั่วโลกแพงขึ้น รวมทั้งราคาข้าว ผู้เชี่ยวชาญการเกษตรชี้แนะว่า อาจมีวิธีเพาะปล
วิธีเพาะปลูกข้าวเพื่อให้ได้ผลผลิตเพิ่มขึ้นนี้มีชื่อเรียกว่า System of Rice Intensification หรือ SRI รายงานกล่าวว่าชาวนาบางส่วนในแอฟริกา เอเชีย และอเมริกากำลังทดลองใช้วิธีนี้ปลูกข้าวกันบ้างแล้ว หลักสำคัญในการใช้ SRIเพาะปลูกข้าว คือการบริหารดิน น้ำ และโภชนาการของพืชชาวนาจะใช้เมล็ดพันธุ์ข้าวในการเพาะปลูกน้อยลง แต่จะเพาะข้าวเร็วขึ้นในขณะที่เพิ่มช่องว่างในการปลูกกล้าเพื่อให้ที่สำหรับรากและใบขยายตัวออกไปได้มากขึ้นจะมีความจำเป็นในการใช้น้ำน้อยลงเพียงเพื่อคงความชื้นโดยไม่ต้องปล่อยน้ำเข้านาตลอดเวลาเหมือนอย่างเคย ส่วนการใช้ปุ๋ยนั้น จะลดน้อยลงมาก หรืออาจไม่ต้องใช้เลยก็ได้ ศาสตราจารย์ Norman Uphoff ซึ่งสอนวิชารัฐศาสตร์และการเกษตรระหว่างประเทศอยู่ที่มหาวิทยาลัย Cornellในรัฐนิวยอร์ค เป็นผู้สนับสนุนและส่งเสริมระบบการเพาะปลูกข้าวแบบ SRIรายใหญ่ นักวิชาการ ซึ่งปลดเกษียณจากงานสอนแล้ว แต่ยังทำงานในเรื่องSRI อยู่ เล่าให้ฟังว่าได้เรียนรู้ถึงวิธีปลูกข้าวแบบ SRI จากบาดหลวงชาวฝรั่งเศส Henride Laulanie ใน Madagascar เมื่อราวๆสิบห้าปีที่แล้วและได้ดำเนินการทดลองมาสามปีแล้ว มีรายงานจากฝ่ายที่สนับสนุนการปลูกข้าวแบบ SRI ว่าได้ผลผลิตและกำไรเพิ่มขึ้นมาก แต่ฝ่ายที่ไม่เชื่อก็มีอาจารย์ Kenneth Cassman ผู้เชี่ยวชาญการเกษตรที่มหาวิทยาลัยNebraskaวิทยาเขต Lincolnบอกว่า ไม่มีหลักฐานที่แสดงให้เห็นว่า SRI ให้ผลดีกว่าวิธีปลูกข้าวที่ทำกันมาแต่ดั้งเดิม อย่างไรก็ตาม อาจารย์ Norman Uphoff บอกว่า จะดำเนินการปลูกข้าวในแปลงทดลองอีกครั้งหนึ่งในปีหน้าเพื่อยืนยันประสิทธิผลของ SRI แต่อย่างน้อย ธนาคารโลกรายงานว่า ชาวนาที่ใช้ระบบ SRI ในรัฐ Tamil Nadu ของอินเดียเก็บเกี่ยวข้าวได้มากขึ้นระหว่าง 40 ถึง 80% ในขณะที่ใช้เมล็ดพันธุ์ข้าวน้อยลง 85% และประหยัดการใช้น้ำได้32%